CELEX: 32010D0122
Language: lt
Date: 1267056000000
Title: 2010/122/: 2010 m. vasario 25 d. Komisijos sprendimas, kuriuo suderinimo su mokslo ir technikos pažanga tikslais iš dalies keičiamos Europos Parlamento ir Tarybos direktyvos 2002/95/EB priedo nuostatos dėl kadmio naudojimo išimčių (pranešta dokumentu Nr. C(2010) 1034) (Tekstas svarbus EEE)

26.2.2010   
            
            
               LT
            
            
               Europos Sąjungos oficialusis leidinys
            
            
               L 49/32
            
         KOMISIJOS SPRENDIMAS
   2010 m. vasario 25 d.
   kuriuo suderinimo su mokslo ir technikos pažanga tikslais iš dalies keičiamos Europos Parlamento ir Tarybos direktyvos 2002/95/EB priedo nuostatos dėl kadmio naudojimo išimčių
   (pranešta dokumentu Nr. C(2010) 1034)
   (Tekstas svarbus EEE)
   (2010/122/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. sausio 27 d. Europos Parlamento ir Tarybos direktyvą 2002/95/EB dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies b punktą,
   kadangi:
   
               (1)
            
            
               Direktyvoje 2002/95/EB reikalaujama, kad Komisija padarytų visus būtinus pakeitimus tam, kad naudojimo atvejų, kai netaikomi tos direktyvos 4 straipsnio 1 dalies reikalavimai, sąrašas būtų suderintas su mokslo ir technikos pažanga.
            
         
               (2)
            
            
               Kol kas techniškai nenaudinga keisti kadmio II-VI grupės puslaidininkiuose, skirtuose šviesos diodų spalvos keitikliams, nes būtų gerokai pablogintos jų veikimo charakteristikos. Todėl kai kurioms medžiagoms ir kadmio turinčioms sudedamosioms dalims turėtų būti daroma draudimo išimtis. Tačiau vyksta technologijų be kadmio moksliniai tyrimai, o pakaitalai turėtų pasirodyti vėliausiai per artimiausius ketverius ar penkerius metus.
            
         
               (3)
            
            
               Todėl Direktyvą 2002/95/EB reikėtų atitinkamai iš dalies pakeisti.
            
         
               (4)
            
            
               Laikydamasi Direktyvos 2002/95/EB 5 straipsnio 2 dalies Komisija konsultavosi su suinteresuotosiomis šalimis.
            
         
               (5)
            
            
               Šiame sprendime numatytos priemonės atitinka pagal Europos Parlamento ir Tarybos direktyvos 2006/12/EB (2) 18 straipsnį įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 2002/95/EB priedas iš dalies keičiamas, kaip nurodyta šio sprendimo priede.
   2 straipsnis
   Šis sprendimas skirtas valstybėms narėms.
   
      Priimta Briuselyje 2010 m. vasario 25 d.
      
         
            Komisijos vardu
         
         Janez POTOČNIK
         
            Komisijos narys
         
      
   
   
      (1)  OL L 37, 2003 2 13, p. 19.
   
      (2)  OL L 114, 2006 4 27, p. 9.
   
      PRIEDAS
      Direktyvos 2002/95/EB priedas papildomas šiuo 39 punktu:
      
         
                     „39.
                  
                  
                     Kadmis II–VI grupės puslaidininkiuose, skirtuose šviesos diodų, naudojamų apšvietimo arba indikacijos puslaidininkių sistemose, spalvos keitikliams (šviesą skleidžiančio ploto kvadratiniame milimetre mažiau kaip 10 μg Cd), iki 2014 m. liepos 1 d.“